ທ່ານ Shinzo Abe ​ໄດ້​ເປັນ ນາຍົກຄົນໃໝ່ຂອງຍີ່ປຸ່ນ ຢ່າງເປັນທາງການແລ້ວ (ສະໄລດ໌)
ພ້ອມດຽວກັນ ສະພາ​ຕໍ່າ​ຍີ່ປຸ່ນ ​ໄດ້​​ໃຫ້ການ​ອະນຸມັດ ຢ່າງ​ຖ້ວມ​ລົ້ນ ຕໍ່​ການ​ປະກອບ ​ຄະນະ​ລັດຖະບານ​ຊຸດ​ໃໝ່​ ຂອງທ່ານ Abe ​ ​ໃນ​ວັນ​ພຸດ​ມື້​ນີ້.
ທ່ານ Shinzo Abe ໄດ້ຮັບການຢືນຢັນໃຫ້ເປັນນາຍົກລັດ ຖະມົນຕີຍີ່ປຸ່ນ ຄົນຕໍ່ໄປ ຊຶ່ງເປັນຂີດໝາຍໃນການກັບຄືນເຂົ້າ ໄປກໍາອໍານາດຂອງນັກການເມືອງ ທີ່ມີປະສົບພະການສູງ ແລະພັກເສລີປະຊາທິປັດຂອງທ່ານ ສະພາຕໍ່າຍີ່ປຸ່ນ ໄດ້ໃຫ້ການອະນຸມັດຢ່າງຖ້ວມລົ້ນ ຕໍ່ການປະ ກອບຄະນະລັດຖະບານຊຸດໃໝ່ຂອງທ່ານ Abe  ໃນວັນພຸດ ມື້ນີ້ ສິບມື້ຫຼັງຈາກ ພັກເສລີປະຊາທິປັດ ໄດ້ຮັບໄຊຊະນະຢ່າງ ເດັດຂາດຕໍ່ພັກປະຊາທິປະໄຕຍີ່ປຸ່ນ ໃນການເລືອກຕັ້ງສະພາ ແຫ່ງຊາດ ພັກເສລີປະຊາທິປັດໄດ້ປົກຄອງຍີ່ປຸ່ນ ເປັນເວລາ ສ່ວນໃຫຍ່ໃນຍຸກຫລັງສົງຄາມໂລກຄັ້ງທີສອງ ກ່ອນທີ່ຈະເສຍ ໄຊ ເມື່ອສາມປີກ່ອນ ໃຫ້ແກ່ພັກປະຊາທິປະໄຕຂອງຍີ່ປຸ່ນ ທີ່ເປັນກາງອຽງຊ້າຍນັ້ນ ທ່ານ Abe ໄດ້ນໍາພາພັກເສລີປະຊາທິປັດໄປສູ່ໄຊຊະນະດ້ວຍນະໂຍບາຍການເງິນທີ່ງ່າຍໆ ແລະເພີ້ມການໃຊ້ຈ່າຍສຳລັບວຽກດ້ານໂຍທາທິການເພື່ອຟື້ນຟູເສດຖະກິດຍີ່ປຸ່ນ ຊຶ່ງໃນຄັ້ງນຶ່ງເຄີຍເຂັ້ມແຂງມາແລ້ວ ນອກນັ້ນ ທ່ານຍັງໃຫ້ຄໍາໝັ້ນສັນຍາ ທີ່ຈະເອົາທ່າທີຢ່າງແຂງຂັນຕໍ່ຈີນ ກ່ຽວກັບການຜິດຖຽງເລື່ອງເຂດນໍ້າແດນດິນຢູ່ໃນມະຫາສະມຸດປາຊິຟິກ ທ່ານ Abe ທີ່ເຂົ້າຮັບໜ້າທີ່ແທນ ທ່ານ Yushiko Noda ເປັນນາຍົກຍີ່ປຸ່ນຄົນທີ 7 ໃນຮອບ 6 ປີ ທ່ານເອງ ເຄີຍເຂົ້າຮັບຕໍາແໜ່ງເປັນນາ ຍົກລັດຖະມົນຕີຍີ່ປຸ່ນ ມາກ່ອນແລ້ວ ໃນປີ 2006 ແຕ່ວ່າໄດ້ລາອອກ ຫລັງຈາກເຂົ້າຮັບໜ້າທີ່ປີນຶ່ງ ໂດຍອ້າງເຫດຜົນດ້ານສຸຂະພາບ